《汉臣明府与公度使君话吾州山水之胜有诗次韵》
元代·方回

秋容洗雨雁浮空，牛斗之南江以东。
是处皆为群玉府，谁家不似水晶宫。
君侯总是文章伯，文物差宜锦绣胸。
缓马倚楼随所适，高情长在醉吟中。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。